बेनीवाल ने बाड़मेर की हुंकार रैली को राजस्थान की सबसे बड़ी रैली होने का दावा करते हुए कहा कि राजस्थान की भाजपा सरकार में दम है तो इससे बड़ी रैली करके दिखाए। भाजपा और वसुंधरा सरकार ने प्रधानमंत्री की रैली में पांच लाख से अधिक लोगों को जुटाने का लक्ष्य रखा है। प्रधानमंत्री की प्रस्तावित यात्रा के लिए तैयारियां युद्ध स्तर पर चल रही हैं। गत 4 जनवरी को मुख्यमंत्री वसुंधरा राजे ने पचपदरा का दौरा करके तैयारियों का जायजा लिया था।